Dichodontus grandis

Dichodontus grandis er en bille som hører til gruppen hornbiller i familien skarabider (Scarabaeidae).

Utseende 
En stor (ca. 35-50 millimeter) og kraftig, blank, svart hornbille. Kroppsformen er nokså bred. Hannen har et krumt horn i pannen, pronotum er nokså bredt, i midten med et høyt, i spissen litt kløvet framspring. Framspringet er svært blankt, pronotum forøvrig med kraftig, nettmasket mikroskulptur. Dekkvingene er glatte og blanke, knapt synlig punkterte. Undersiden er kledt med korte, gule hår. Hunnen mangler horn og pronotum er rundet med kraftig punktering.

Utbredelse 
Arten lever på Sumatra og Borneo.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, Scarabaeidae Latreille, 1806
 Underfamilien hornbiller, Dynastinae MacLeay, 1819
 Stammen Oryctini Mulsant, 1842
 Slekten Dichodontus Burmeister, 1847
 Dichodontus grandis Ritsema, 1882

Kilder 
 Dynastidae du monde- sjekkliste over artene 
 Nettside om arten

Eksterne lenker 
 
 

Hornbiller
Biller formelt beskrevet i 1882
Sumatras insekter
Borneos insekter
Dyr formelt beskrevet av Cornelius Conrad Ritsema